Den Vest-Sjællandske Avis, 1816-12-21
Man har i Politivennen No. 27, gjort et Forslag til, hvorledes man skal formene Folk at tage Livet af sig selv ved at kaste sig ned af Rundetaarn, hvilken Maade er begyndt at komme i Brug. Hvormeget Selvmord tiltager, kan sees af, at man en Dag i Sommer kunde see syv druknede Mennesker, hvis Liig laae, heel raadnede, til Skue i Liighuset, ved Langebroe. Politivennen No. 20, giør ogsaa et Forslag til en bedre Jndretning af dette Liighuus. – For at de Druknedes Antal ikke skal tiltage, har man i Dagen gjort det Forslag, at eftersom St. Jørgens Søe er en almindelig Samlingsplads for Kiøbenhavns Skøiteløbere, saa at man ofte kan see 200 forsamlede der paa eengang, at der da burde være et Rednings=Apparat med Reeb og Stiger ved Haanden, for at redde dem i ulykkelige Tilfælde. – J Politivennen No. 25, er fore slaget, at det aldrig burde tillades Muur= eller Tømmerfolk at sætte Stelladser ud paa Bygninger, inden de tillige vare forsynede med Rækværk. da det ellers er saa let mueligt at komme til Skade. Overalt har Kiøbsteds=Politiet meget at gjøre med at forhindre en for stærk Kiørsel paa Gaderne, da alle Forbud derimod saa let forglemmes, i Politievennen No. 16, klager man i denne Henseende især over Herskabs=Kareter med Lygter paa, som jage afsted, fordi Kudskene stole paa at man kan ses dem, og over Siællands Bønder, som kjøre paa Kiøbenhavns Gader, som paa en Landevei; Udgiveren af Bladet er saa uartig at beskylde dem for, at de ikke læse Aviser, hvorfor han tilraader, at de Kiøbenhavnske Politiplakater burde bekiendtgiøres. for dem ved Kirkestevne. Politie-Directeuren, har ved Plakat af 1ste Juli d. A., advaret mod utilladelig Kiørsel paa Broerne, og udenfor Kiøbenhavns Porte, især ved at kjøre ned paa Jord veien ved siden af Steenbroen. – J Politivennen No. 42 er paamindet om, at Loftsluger, som vende ud til Gaden, bør have en saadan Jndretning, at den ene Stabel modsættes den anden, eller at Stablernes Spidser vende imod hinanden, for at forhindre at de ikke i Stormveir eller ved et Bindetoug skulle kastes af, og, ved at styrte ned paa Gaden, giøre Skade paa dem som gaae neden under. – J Mariboe har man opgivet at straffe uroelige Drenge, som giøre Spetakler paa Gaderne, med Mulkter, fordi flere skyde sammen til disse, og de frugte ikke meget; men Straf paa Vand og Brød i et sort Hull, har man fundet at være probat. Til det døde Gadepolitie hører blandt andet Brolægning, Trapper og Gadeoplysning. For Odense har 1200 Rbd. S. V. været aarlig bestemt til Brolægningens Vedligeholdelse; men da den har været utilstrækkelig, saa er det bestemt ved Reskript af 26de Juni d. A., at i 6 paa hinanden følgende Aar, maae i denne Bye opkræved 9 Rbsk. S. V. pr. Rbd., af Odense Grundtaxt. (See Collegialtidende f. d. A. No. 38 Side 529). For at forbedre Fortougene er det Forslag gjort i Politievennen No. 37, at der udenfor Fliserne skulde sættes en Rad smaae Stene, saa at Fodgiængerne i Mørke og vaadt Veir ikke skulle være udsatte for at glide ned i Rendestenerne. – J Politievennen No. 40, er der klaget over, at Trappen udenfor Raad- og Domhuset imod Kattefundet, er 1 3/4 Alen lang, endskiøndt efter Plakaten af 17de Junii 1811, ingen Trappe maae gaae over 18 Tommer ud paa Fortouget. – J samme Blad har man besværet sig over, at saa mange Gaardeiere i Kiøbenhavn, vel have Lygtepæle med Lygter udenfor deres Gaarde, men at de ikke holde dem tændte hele Natten igiennem, saalænge de øvrige Lygter brænde, men kun naar de har Selskab hos sig, eller ved visse Leiligheder efter Behag, endskiøndt det erForordningsstridigt. – Blikkenslager Jrgens i Kiøbenhavn, har udenfor sin Boutik gjort Forsøg med Gaslamper, hvormed som bekiendt nu hele London oplyses, nogle syntes godt om denne Oplysning. andre ikke; men den er ikke siden bleven almindelig indført, maaskee man ikke forstaaer sig saa godt paa denne Oplysnings Maade, maaskee Steenkullene ere for dyre, i Kiøbenhavn maae man hente sin Gade-Oplysning fra Jishavet, London lader sin opgrave af Jorden. – Et af de saare nyttige Foretagender i en stor Bye, som Kiøbenhavn, er at udgive en Veiviser, hvorved man kan finde alle dens talrige Beboere. Den for Aaret 1816 og 1817. er nu udgivet af Boghandler Ludvig Thiesen.